hu hu hu hu hu hu hu hu en en es hu id hu hu hu hu hu hu hu hu hu hu hu hu hu pl hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de id hu hu hu hu hu hu hu hu hu hu hu hu pl hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hbs_lat hu hu hu hu fr hu hu hu fr hu hu hu fr hu hu hu fr hu hu hu fr hu hu hu fr hu hu hu fr hu hu hu fr hu hu hu fr hu hu hu fr hu hu hu fr hu hu hu fr hu hu hu fr hu hu hu fr hu hu hu fr hu hu hu fr hu hu hu fr hu hu hu fr hu hu hu fr hu hu hu fr hu hu hu fr hu hu hu fr hu hu hu fr hu hu hu fr hu hu hu fr hu hu hu fr hu hu hu fr hu hu hu fr hu hu hu fr en en en hu es es tr hu hu hu hu hu hu hu hu hu hu hu hu hu hu hu hu hu hu hu el hu
Cikkajánló - 2016. május 23. • SZEF - Szakszervezetek Együttműködési Fóruma
Városligeti fasor 10. Budapest H-1068
09.27-én kerekasztal beszélgetés a szolidaritásról
A három szakszervezeti szövetség nyilatkozatáról a Mérce hasábjain
A SZEF, a MASZSZ és az ÉSZT közös nyilatkozata a pedagógusok mellett!
Cikkajánló – 2016. május 23.
Barcza György: “az előszobából bemehettünk a hallba”
Az Államadósság Kezelő Központ (ÁKK) vezérigazgatója szerint a felminősítés időzítése azt mutatja, hogy elfogadták a magyar gazdaságpolitikát. Barcza György  vasárnap az M1 aktuális csatornán kifejtette: az elmúlt évek gyakorlatai alapján a pozitív kilátás és a felminősítés között általában egy év szokott eltelni, így reálisan várható volt a felminősítés. Ugyanakkor az eddigi tapasztalatok alapján Magyarországnál kicsit kedvezőtlenebbül ítélték meg a folyamatokat, ezért bizonytalan volt, mi lesz a Fitch Ratings döntése.
MSZP: a harmadosztályba jutott fel az ország
Az MSZP kormányzása idején Magyarország végig befektetői kategóriában volt – reagálta a szocialista párt szombaton arra, hogy a Fitch Ratings hitelminősítő a befektetésre javasolt kategóriában sorolta az országot.
Akár 60 milliárdot is jelenthet egy újabb felminősítés
Meghozták az eredményt a kormány 2010-ben indított gazdasági átalakító intézkedései, a Fitch Ratings nemzetközi hitelminősítő felminősítésében visszaköszönnek a legfontosabb területeken elért eredmények – hangsúlyozta a nemzetgazdasági miniszter szombat reggeli sajtótájékoztatóján.
Bezárt minden 5. bankfiók
A Magyar Nemzeti Bank egyik, a magyarországi pénzintézeti szektort ismertető friss kimutatása szerint 23 százalékkal csökkent a bankfiókok száma 2008 és 2015 között – írja a Népszabadság.
Nagyot nőttek a bérek
A statisztikai hivatal pénteki adatközlése alapján márciusban a közfoglalkoztatottak nélkül számolva 7,2, illetve 8,8 százalékos volt a bruttó és a nettó keresetnövekedés az egy hónappal korábbi 6,6 és 8,2 százalék után. A vállalkozásoknál a bruttó kerestek 6,0 százalékkal, a nettó keresetek 7,7 százalékkal, a költségvetési szerveknél 10,1, és 11,8 százalékos volt a bérnövekedés – itt sem számoltak a közfoglalkoztatottak átlagkeresetével. Nőtt a foglalkoztatás is: több mint 30 ezerrel dolgzonak többen a versenyszférában.
Tovább csökkent az álláskeresők száma
Egy év alatt 18,5 százalékkal csökkent az álláskeresők száma, a Nemzeti Foglalkoztatási Szolgálat (NFSZ) nyilvántartásában az áprilisi zárónapon 338,1 ezer álláskereső szerepelt, közel 77 ezerrel kevesebb, mint 2015 áprilisában.
Felpöröghet a kkv szektor, jövőre tömegével jönnek a támogatások
A Magyar Iparszövetség szerint jövőre a kis- és középvállalkozások (kkv) előtt egyedülálló, megismételhetetlen fejlődési pálya áll az uniós források tömeges megnyílásával, illetve a tervezett költségvetésben és az adószabályozásban lévő lehetőségekkel.
Jelenleg 55 milliárdot költenek az önkormányzatok az oktatási intézmények működtetésére
Palkovics László pénteki online fogadóóráján egy kérdésre válaszolva kiemelte: az állam biztosítani fogja a működtetéshez és fenntartáshoz szükséges forrásokat. Azt is kijelentette: a pedagógussztrájk miatt levont 150 millió forintot gyógypedagógiai célokra fordítják.
Csak a Klik bukott meg, de mást okolnak a kudarcért
Az önkormányzatok már a Klik megszületése előtt jelezték, hogy hibás rendszer készül, most mégis a helyhatóságokat igyekeznek okolni a kudarcért – vélekedett a Népszabadságnak adott interjúban a Magyar Önkormányzatok Szövetségének elnöke, a Gödöllőt huszonhat éve vezető Gémesi György. Az oktatási rendszer átalakítóit azért is bírálta, mert szerinte lett volna értelme beszélni a centralizálásról.
Kunhalmi: nem tanult a kormány a központosítás hibáiból
Az MSZP szerint a kormány ebek harmincadjára juttatja az oktatást a Klebelsberg Intézményfenntartó Központ (Klik) átszervezésével.
Mennyit költ a kormány az oktatásra?
Az ATV Start vendége Nahalka István oktatáskutató.
Állami tisztviselők, fontos témákhoz nyúlnak a honatyák
A parlament kedden reggel új törvényt hozhat az állami tisztviselőkről. A Miniszterelnökséget vezető Lázár János javaslatában a hatályos köztisztviselői törvénytől eltérő jogállást és az előmenetelhez kapcsolódó, sávosan emelkedő illetményrendszert javasol az állami tisztviselőknek. A tárcavezető szerint ezzel július 1-jétől 20 ezer járási hivatalban dolgozó feladata, felelőssége változik, miközben a fizetések 30-50 százalékkal emelkednek, elsősorban azoknál, akik közvetlen kapcsolatban állnak az ügyfelekkel.
Emelne a Jobbik a köztisztviselők bérén
Hegedűs Lorántné, az ellenzéki párt országgyűlési képviselője pénteki budapesti sajtótájékoztatóján úgy fogalmazott: pártja azt szeretné, ha már 2017-től ennyivel nőne az alapilletmény, mivel megfogalmazása szerint így nem csak azok járnának jól, akiknek jár az életpálya-modell. Az országgyűlési képviselőnő azt hangoztatta: a közszolgálati tisztségviselők nem zsellérek, szükséges az alapilletmény emelése és a bértáblák korrekciója. Szégyenteljesnek minősítette, hogy az Nemzetközi Valutaalappal (IMF) és az unióval 2008-ban kötött szerződés óta az illetmények mintegy 30 százalékot veszítettek értékükből, miközben mostanra “már megszabadultunk a gyurcsányi örökségtől”. Szerinte ma egy köztisztviselőnek 33 évig kell dolgozni azért, hogy többet kapjon, mint a garantált bérminimum.
Buszsofőröket is keresnek a fővárosba
“Ragadd meg a kulcsot!” – ezzel a címmel rendeznek szombaton interaktív állásbörzét az Óbudai Egyetemen, ahol a logisztikai iparág, főként a szállítmányozással foglalkozó cégek várják az érdeklődőket.
Fejlesztés nélkül nem lesz ütőképes a magyar hadsereg
1992 óta minden évben május 21-én ünnepeljük a Magyar Honvédelem Napját, megemlékezve Buda várának 1849-es visszavételéről. Szakértőkkel értékeltük a NATO-csatlakozásunk óta eltelt bő másfél évtized eredményeit, a magyar honvédség jelenlegi helyzetét, kitérve a haderő előtt álló legnagyobb jövőbeli kihívásra is.
A kéményseprők a kormánnyal egyeztetnek
Az eredeti tervekkel ellentétben, mégsem nyújtották be a kéményseprők népszavazási kezdeményezésüket a Nemzeti Választási Bizottsághoz – írja a Magyar Nemzet szombati számában.
Tárgyalásokat követel a Vasutasok Szakszervezete
Érdemi tárgyalásokat követel a Vasutasok Szakszervezete a MÁV vezetésétől a vasútnál kialakult krízishelyzet megoldása érdekében – közölte a szakszervezet az. A VSZ közleményében azt írta: amennyiben július 9-ig, a Vasutasnapig a cégvezetés nem reagál követelésükre, országos figyelemfelkeltő akciósorozatot indítanak a vasútnál. Erről a VSZ Kongresszusa döntött szombati ülésén
Törvényben garantálnák az orvosi fizetések rendezését
Minél gyorsabban megszületik a megegyezés az egészségügyiek béremeléséről, annál előbb kerülhet az ágazati törvénybe az új szakdolgozói és orvosi bértábla – írja a Magyar Idők szombati számában.
Az orvos helyett a szomszédtól kérünk tanácsot
A krónikus betegek fele nem a terápiás ajánlások szerint használja a gyógyszereit – mondta Hankó Balázs, a Semmelweis Egyetem Klinikai Központ főgyógyszerésze szombaton az M1 aktuális csatornán.
70 ember lett munkanélküli, miután be kellett zárni egy bioerőművet
60-70 ember munkahelye veszett semmibe azt követően, hogy egy holland befektető által épített bioerőművet be kellett zárni a Somogy megyei Várdán, mert alapanyag nélkül maradtak. A próbaüzem alatt az erőmű kedvező feltételekkel vette át az egyébként költséges módon megsemmisíthető szennyvíziszapot, de a teremlés beindítása után a helyi vízmű már nem volt hajlandó a magasabb árat megfizetni, így az üzem nem tud mit elégetni. További részletek a videóban.
15 milliárd forintért újul meg a Városliget
Húsz éve vártak arra, hogy megújuljon a Városliget – mondta Híradónknak a Fővárosi Állatkert főigazgatója. Persányi Miklós hozzátette: éppen azért hoztak létre egy egyesületet, hogy elősegítsék a Liget megújulását. Lázár János még csütörtökön jelentette be, hogy 15 milliárdot költenek a Városligetre. Zugló polgármestere szerint azonban a múzeumokat nem itt kellene felépíteni. További részletek a videóban
NAV ellenőröket ejtett foglyul egy Uber sofőr
A feketetaxizás visszaszorítása érdekében indított ellenőrző akciók során adóellenőröket „ejtett foglyul” egy pánikba esett Uberes.
Együtt: fordított koncepciós per a Quaestor-ügy
Az Együtt szerint a Quaestor-ügy fordított koncepciós per, mert az a cél, hogy ne ítéljék el a döntően Fideszhez köthető állami vezetőket és politikusokat, akik nyilvánvalóan tettestársai Tarsoly Csabának – mondta Szigetvári Viktor, az Együtt elnöke a párt vasárnapi sajtótájékoztatóját követően az MTI-nek. Az Együtt szerint a Quaestor-ügy fordított koncepciós per, mert az a cél, hogy ne ítéljék el a döntően Fideszhez köthető állami vezetőket és politikusokat, akik nyilvánvalóan tettestársai Tarsoly Csabának – mondta Szigetvári Viktor, az Együtt elnöke a párt vasárnapi sajtótájékoztatóját követően az MTI-nek.
Pintér Sándort is fúrják a Fideszben
– Példátlan, hogy egy hónapokon keresztül több körben pontonként egyeztetett és végül konszenzussal elfogadott törvényjavaslatot holmi párton belüli cicaharc miatt egyetlen tollvonással levegyenek a napirendről – mondta lapunknak Mirkóczki Ádám, a Jobbik szóvivője azt követően, hogy a Törvényalkotási Bizottság (TAB) bizottság ülésén Gulyás Gergely – állítólag kifejezetten Lázár János kérésére – a levetette a napirendről a Belügyminisztérium terrortörvény-csomagját.
Orbán valamiről mélyen hallgatott Sorossal kapcsolatban
A kormánypártok soraiban masszívan tartja magát az a teória, hogy 2010-ben nagy amerikai befektetőbankok esküdtek össze Soros Györggyel egy Magyarország elleni pénzügyi támadásra.
Történelmi magyarázat az oligarchák gazdagodására
– Helyre kell állítani az értelmiség és a középosztály rangját, és ennek gazdasági alapjai ma kezdenek létrejönni – közölte a fideszes Németh Zsolt abból az alkalomból, hogy Budapesten 65 éve kezdődtek meg a kitelepítések. Úgy tűnik, ezzel Németh Zsolt történelmi távlatba helyezte a saját oligarcháik közpénzekkel való kitömését.
Kallódó gyerekekre 15 milliárd
Térségi gyermekprogramokat indítanak a gyermekszegénység visszaszorítására, megelőzésére és a szegény családban élő gyermekek számának csökkentésére.
Csodaszer vagy áfium? Vita az alapjövedelemről
Évszázadokkal ezelőtt még komplett idiotizmusnak, fantazmagóriának, rosszfajta utópiának tartották, ma már viszont több nyugati, fejlett országban bevezetnék, de minimum népszavazást tartanának róla. Ez a feltétel nélküli alapjövedelem intézménye, amely ha valahol tényleg megvalósul, akkor minden bizonnyal az évtized legnagyobb közgazdasági emberkísérletének lehetünk majd szemtanúi. A Hetek cikke.
Ha ezt használja, be sem kell menni a munkahelyére, amikor csak egy gyors megbeszélésre van szükség
Felesleges ragaszkodni néhány 15 perces személyes megbeszéléshez, amiért egy órát kellene utazni a városban. Egy erre kitalált, remek oldalon minden további nélkül lehet meetinget tartani, bárhol is legyenek a világban kollégák. Az otthoni munkavégzés mellett még egy érv lehet a bench, amely 3 virtuális asztalig bármilyen munkahelyen ingyenesen használható. A távmunkát segítő szolgáltatás lényege, hogy egy felületet kapunk, amely egy asztal is lehetne a valóságban. Ezen az oldalon pedig képeket, dokumentumokat mozgathatunk, jegyzeteket írhatunk, rajzolhatunk, és közben a Skype-hoz hasonló, csoportos hanghíváson keresztül magyarázhatunk a kollégáknak.
09.27-én kerekasztal beszélgetés a szolidaritásról
A szolidaritás esélyei a válságban Meghívó a Nyomtass te is! klubeseményére   Időpont: 2022. szeptember 27. kedd, 19:00 óra Téma: Működhet-e a szolidaritás a válságban? Van-e esélye a szakszervezetek összefogásának,
SZEF Oktatás ciklus 1/1 Budapest
A három szakszervezeti szövetség nyilatkozatáról a Mérce hasábjain
A nyilatkozatról tudósított a Mérce, az alábbi cikkében: Három szakszervezeti szövetség is mozgósít a pedagógusok világnapjára meghirdetett tüntetésre
A SZEF, a MASZSZ és az ÉSZT közös nyilatkozata a pedagógusok mellett!
Régiós szakszervezeti szervezkedés Bécsben
Közép-Európai Szakszervezetek Találkozója   Az Osztrák Szakszervezeti Szövetség (ÖGB) meghívására 2022. szeptember 5-6-án Bécsbe látogatott 5 ország 6 szakszervezeti konföderációja – köztük a SZEF és a MASZSZ delegációja -, hogy
SZAKSZERVEZETEK EGYÜTTMŰKÖDÉSI FÓRUMA - A KÖZSZOLGÁLAT VÉDELMÉBEN
A Szakszervezetek Együttműködési Fóruma (SZEF) a politikai és gazdasági rendszerváltás (1989–90) során átalakult magyar szakszervezeti mozgalom egyik új szövetségi rendszere.
Városligeti fasor 10. Budapest H-1068
© 2022 MINDEN JOG FENNTARTVA © 1995 - 2022 SZEF
A weboldalon cookie-kat használunk
A weboldalt a MDNGroup és a DellART Studio készítette 2022-ben.